Didirišwa tša go Ithuta Beibele
Tirelo ya Rena ya Mmušo
Ditaba tša Mabapi le Dihlatse tša Jehofa
Dipotšišo Tšeo di Botšišwago Kudu ka Dihlatse tša Jehofa
Mediro ya Dihlatse tša Jehofa
Lefaseng ka Moka
Sehlogo sa go Latela
TABA YA LETLAKALA LA KA NTLE Kamoo o ka Phemago Kotsi ya go Fetelwa ke Malwetši
Tlhatlamano ya Dihlogo tša 2016 tša Phafoga!
DIHLOGO TŠE DINGWE TŠA INTHANETENG
Dihlatse tša Jehofa
Dilo tše di Lego Gona
Dikgatišo tše di Lego Gona
KOTSI: Dikhunkhwane tše dingwe di ka go fetetša ka dipaketheria tše kotsi tšeo di phelago ka gare ga tšona.
GO ITŠHIRELETŠA: Phema go kopana le dikhunkhwane tšeo di fetetšago malwetši ka go se tšwele ka ntle nakong yeo di tletšego ka ntle goba o ka apara diaparo tša go itšhireletša, tše bjalo ka tša matsogo a matelele le marokgo a matelele. Robala ka gare ga nete yeo e tlago e tšhetšwe sehlare gomme o diriše ditlolo goba dilo tša go raka dikhunkhwane. Tloša dilo tšeo di ka emago ka meetse moo menang e ka ikatišago gona. *
KOTSI: Dipaketheria tšeo di phelago ka gare ga diphoofolo di ka bea bophelo bja gago kotsing. Ge e ba o lomilwe goba o ngwapilwe ke seruiwa goba phoofolo e nngwe goba o kgomile mantle a yona, o ka ba kotsing.
GO ITŠHIRELETŠA: Batho ba bangwe ba phema go dula le diruiwa tša bona ka ntlong e le go fokotša go kopana le tšona. Hlapa diatla ka morago ga go kgoma seruiwa gomme o pheme go kopana le diphoofolo tša naga. Ge e ba o lomilwe goba o ngwapilwe, hlapa ntho gabotse gomme o bone ngaka. *
KOTSI: Ditwatši tše dingwe di ka go fetela ge motho yo mongwe a gohlola goba a ethimola. Di ka go fetela gape ka go kgoma letlalo la motho yo mongwe, bjalo ka go gokarelana le go dumedišana goba go swarana ka diatla. Ditwatši tša batho ba bangwe di ka šalela mokgokong wa lebati, ditšhiping goba mapolankeng a go itshwareletša, megaleng, diremoutong goba dikirining tša khomphutha le dikhiipotong.
GO ITŠHIRELETŠA: O se ke wa hlakanela dilo tša motho ka noši le motho yo mongwe tše bjalo ka magare, diporatšhe tša meno le ditoulo. Phema go kgoma diela tšeo di tšwago mebeleng ya diphoofolo goba ya batho ba bangwe, go akaretša madi le diela tša go sepedišana le madi. Le gona, o se ke wa tšeela fase mehola ya go hlapa diatla gabotse kgafetšakgafetša. Mohlomongwe yeo ke yona tsela e šomago kudu ya go kgaotša go phatlalatša malwetši.
Ge go kgonega, dula ka gae ge o lwala. Mafelo a tša Taolo le Thibelo ya Malwetši a United States a kgothaletša gore o gohlolele goba o ethimolele thišung goba seaparong, e sego ka diatleng.
Seema sa bogologolo se re: “Yo bohlale ke yo a bonego kotsi a ikuta.” (Diema 22:3) Ruri mantšu ao ke a therešo lefaseng la lehono leo le tletšego ka malwetši ao a ka bago kotsi! Ka gona, ikgokaganye le ditirelo tša lefelong la geno tša tša maphelo gore o be le tsebo, gomme o itšhireletše kotsing ka go itlwaetša mekgwa e mebotse ya bohlweki. Dula o matlafatša mašole a gago a mmele, gomme o fokotše dikotsi tša go ka fetelwa ke malwetši!
^ par. 12 Bakeng sa ditsela tše itšego tša go itšhireletša go malaria, bona makasine wa Phafoga! wa July 2015, matlakala 14-15.
^ par. 15 Dintho tša go bakwa ke diphedi tšeo di nago le mpholo di nyaka gore motho a hwetše thušo ya tša kalafo kapejana.
Kamoo o ka Phemago Kotsi ya go Fetelwa Nakong ya ge Bolwetši bo Hlasela
Ka 2014, lefaseng ka bophara ditabeng go be go bolelwa ka twatši ya Ebola yeo e bego e phatlaletše ka lebelo dinageng tša Afrika Bodikela ka moka. Diofisi tša Dihlatse tša Jehofa tša lefelong leo di ile tša ntšha lesolo la go phatlalatša tsebišo. Lesolo leo le thušitše ba bantši dinageng tšeo go phema kotsi ya go fetelwa ke bolwetši bjoo. Baemedi ba Dihlatse tša Jehofa ba hlalositše kamoo ba ilego ba swaragana le boemo:
Le ile la thuša batho bjang go kwešiša kotsi yeo ba bego ba lebeletšane le yona?
Dihlatse tša Jehofa di ile tša gata megato efe?
Le be le kgona bjang go tšwela pele ka diboka tša lena tša ka mehla tša batho bohle le modiro wa go ruta ka Beibele?
Go be go dirwa’ng ge yo mongwe a be a bontšha go ba le maswao a bolwetši?
No. 6 2016 _ Kamoo o ka Phemago Kotsi ya go Fetelwa ke Malwetši
Pono ya Beibele ka Boemo bja tša Maphelo
BOKGOBAPUKU BJA INTHANETENG